62019TO0529_INF
Digriet tal-Qorti Ġenerali (L-Ewwel Awla) tal‑10 ta’ Settembru 2020 – ADESO vs Il‑Kummissjoni
(Kawża T‑529/19)
“Rikors għal annullament – Kuntratti ta’ sussidju marbuta mal-proġetti ‘Your Environment is Your Life’ u ‘Social Safety Net for Poor and Vulnerable Households in Northern Regions of Somalia/Somaliland Phase II’ – Spejjeż mhux eliġibbli – Noti ta’ debitu – Ittra ta’ konferma – Kwalità ta’ att li jistà jiġi kkontestat – Natura kuntrattwali tal-kawża – Att li ma jistax jiġi kkontestat – Att li jaqa’ f’kuntest purament kuntrattwali li huwa indiviżibbli minnu – Inammissibbiltà”
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Rikors li fil-verità jirrigwarda tilwima ta’ natura kuntrattwali – Annullament ta’ ittra ta’ konferma tal-Kummissjoni – Ittra li tikkonferma l-irkupru tas-somom indikati fin-noti ta’ debitu u li tieħu pożizzjoni dwar ir-regolarità tal-proċeduri ta’ awditu u ta’ rkupru – Nuqqas ta’ ġurisdizzjoni tal-qorti tal-Unjoni – Inammissibbiltà
(Artikoli 263, 272, 274, 288 u 299 TFUE)
(ara l-punti 18 sa 23, 32, 33, 36, 37, 44, 46, 49, 54, 57 sa 60)
Suġġett
Talba bbażata fuq l-Artikolu 263 TFUE u intiża għall-annullament ta’ deciżjoni tal-Kummissjoni inkluża fl-ittra tal‑10 ta’ Mejju 2019 dwar l-irkupru ta’ ċerti ammonti mħallsa fil-kuntest ta’ kuntratti ta’ sussidju li jikkonċernaw il-proġetti “Your Environment is Your Life” (FED/2013/313‑770) u “Social Safety Net for Poor and Vulnerable Households in Northern Regions of Somalia/Somaliland Phase II” (FED/2013/316‑291).
Dispożittiv
1)
Ir-rikors huwa miċħud bħala inammissibbli.
2)
African Development Solutions (ADESO) hija kkundannata għall-ispejjeż.